Source: http://kalender.piibel.net/kal/?month=2&fontsize=11&fontface=sans&c=1c&keel=et&viewmode=loosung&year=2017
Timestamp: 2019-09-21 07:29:51+00:00

Document:
Loosung veebruar 2017
VEEBRUAR KUU LOOSUNG: Kui te astute kuhugi majja, ütelge esmalt: "Rahu olgu sellele kojale!" Lk 10,5
1. Kolmapäev Ma ilutsen ja olen rõõmus su heldusest, et sa oled vaadanud mu viletsuse peale ja oled tundnud mu hinge kitsikust. Ps 31,8 Paluge, ja te saate, et teie rõõm oleks täielik! Jh 16,24 Hea Jumal, aita kõigil mõista, et osadus Sinuga on rõõm, millest keegi mingil juhul ei tohiks ilma jääda. Eric Rew Ho 2,20-25; Lk 8,4-15
2. Neljapäev Veed keevad üles kõrbes ja ojad nõmmemaal. Js 35,6 Kellel on janu, see tulgu; ja kes tahab, võtku eluvett ilma hinnata! Ilm 22,17 Ära siis eksi nüüd siia ja sinna, rutta Ta juurde, Ta kutsub ju sind! Oh kuis nii õnnis Ta juurde on minna, selgelt seal voolavad eluvee jõed. Seal on me abi, mis jahutab hinge, koormatud hinged, nüüd sinna kõik minge! KLPR 299:5. Johann Ludvig Konrad Allendorf Na 1,2-6; Lk 8,16-21
3. Reede Issandast kiitleb mu hing. Viletsad kuulevad ja rõõmutsevad. Ps 34,3 Olge ikka rõõmsad Issandas! Taas ma ütlen: Olge rõõmsad! Teie leebus saagu teatavaks kõigile inimestele. Issand on ligidal! Fl 4,4-5 Rõõmu lähtekohaks ei ole optimistlikud prognoosid maailma kohta. Samuti mitte meie olukordade paranemine või halvenemine. Rõõm rajaneb teadmisel, et kuigi maailm, kus elame, on pimedusest ümbritsetud, on Jumal selle maailma ära võitnud. Henri Nouwen Kl 2,8-15; Lk 8,22-25
4. Laupäev Inimeste kartmine paneb püünise, aga kes loodab Issanda peale, on kaitstud. Õp 29,25 Kes on, kes saab teile teha kurja, kui te olete innukad tegema head? Aga kui te peaksite kannatama õiguse pärast, siis olete õndsad. 1Pt 3,13-14 Hirmuga kaasneb lootusetus ja masendus. Kuidas on seesuguses seisundis võimalik kuulutada evangeeliumi, mis on rõõmusõnum? Vaimuliku töö tegijale on kõige tähtsam olla igal päeval ühenduses Issandaga ja teda usaldada. Tema ei saa olla ainult pühapäevakülaline. Eenok Haamer Js 51,1-6; Lk 8,26-39
VIIMANE PÜHAPÄEV PÄRAST KOLMEKUNINGAPÄEVA Sinu kohal koidab Issand ja sinu kohal nähakse tema auhiilgust. Js 60,2 Mt 17,1-9; 2Kr 4,6-10; Ps 16 Jutlus: 2Ms 3,1-10(11-14)
5. Pühapäev Issand vaatab taevast inimlaste peale, et näha, kas on mõistlikku, kedagi, kes otsib Jumalat. Ps 14,2 Kasvage meie Issanda ja Päästja Jeesuse Kristuse armus ja tundmises! 2Pt 3,18 Jumala õnnistused ei lange meile iseenesest sülle. Jumala õnnistused saadavad neid, kes Jumalat usaldavad ja Tema nõuannetega arvestavad. Joosep Tammo
6. Esmaspäev Kui sa sööd ja su kõht saab täis, ja sa ehitad ilusad kojad ning elad neis, vaata siis, et su süda siis ei lähe suureliseks ja sa ei unusta Issandat, oma Jumalat. 5Ms 8,12.14 Mis sul on, mida sa ei oleks saanud? Aga kui sa selle oled saanud, mis sa siis kiitled, otsekui sa ei oleks seda saanud? 1Kr 4,7 Sa tuult ja päikest saadad ja lained vaigistad; Sa öise halla saadad ja vilja kasvatad. Meid õndsusesse juhid ja ellu juhatad. Su armu äärt ja põhja, kes jaksaks seda ülista! KLPR 389:2. Aukusti Waldemar Koskimies 2Kr 3,(9-11)12-18; Lk 8,40-56
7. Teisipäev Mina olen teinud maa, inimesed ja loomad, kes maa peal on, oma suure rammu ja väljasirutatud käsivarre abil, ja ma annan need sellele, kes minu silmis õige on. Jr 27,5 Iga hea and ja iga täiuslik kink tuleb ülalt, valguste Isalt, kelle juures ei ole muutust ega varjutuste varju. Jk 1,17 Mõned inimesed usaldavad Issandale küll oma hinge päästmise, ei usu aga, et Ta ka igapäevases elus meie eest hoolt kannab. Corrie ten Boom Jh 1,43-51; Lk 9,1-9
8. Kolmapäev Aga kes suudab taluda tema tuleku päeva? Ja kes jääb püsima tema ilmudes? Ml 3,2 Teie ootate meie Issanda Kristuse ilmumist, kes ka teid tahab kinnitada otsani, et te võiksite olla laitmatud meie Issanda Jeesuse Kristuse päeval. 1Kr 1,7-8 Pane oma lootus Jumalale, mitte enda pühadusele. Osvald Tärk Jh 3,31-46; Lk 9,10-17
9. Neljapäev Kardetavate tegudega vastad sa meile õigluses, sa meie pääste Jumal. Ps 65,6 Sest igaüks, kes palub, see saab ja kes otsib, see leiab, ja kes koputab, sellele avatakse. Mt 7,8 Palve on ühendus Jeesusega. Sa ei ole üksi, kui oled palvetav inimene. Eenok Haamer Ilm 1,(1.2)3-8; Lk 9,18-27
10. Reede Mina tunnen rõõmu oma rahvast; seal ei ole enam kuulda nutu- ega hädakisahäält. Js 65,19 Olge rõõmsad lootuses. Rm 12,12 Kes võiks küll vastu olla, kui Jumal minu poolt? Mis võiks mul kahjuks tulla, kui Tema kannab hoolt? Ma palves saan uut väge, kui võitlen kurjaga; ja kuigi võitlus äge – mu Jumal minuga. KLPR 286:1. Paul Gerhardt 1Kr 2,6-10; Lk 9,28-36
11. Laupäev Ja minu eluase on nende juures: mina olen neile Jumalaks ja nemad on mulle rahvaks. Hs 37,27 Ja Sõna sai lihaks ja elas meie keskel, ja me nägime tema kirkust nagu Isast Ainusündinu kirkust, täis armu ja tõde. Jh 1,14 Kristus tuleb meie maailma. Ka siis, kui me ei taha Teda ega otsi Teda. Kuid Tema tahab ja otsib meid. Ta tuleb, sest maailm vajab Teda. Sina ja mina vajame Teda isiklikult. Meie ei saa ilma Temata tõeliselt elada. Kristus tuleb meie juurde sellepärast, et Ta tunneb meie häda paremini kui meie ise. Ta tahab saada meie elu Issandaks ja Kuningaks. Uno Plank 4Ms 6,22-27; Lk 9,37-45
3. PÜHAPÄEV ENNE PAASTUAEGA (SEPTUAGESIMAE) Me ei heida oma anumisi su palge ette mitte oma õiguse pärast, vaid sinu suure halastuse pärast! Tn 9,18 Mt 20,1-16a; 1Kr 9,24-27; Ps 18,1-20 Jutlus: Lk 17,7-10
12. Pühapäev Sina hakkad kutsuma rahvaid, keda sa ei tunne, ja rahvad, kes sind ei tunne, jooksevad sinu juurde Issanda, su Jumala pärast, sellepärast et tema sind austab. Js 55,5 Ja inimesi tuleb idast ja läänest, põhjast ja lõunast ning istub lauda Jumala riigis. Lk 13,29 Jumal ei häbene inimeste tühisust. Ta tuleb nende keskele, Ta valib ühe inimese oma tööriistaks ja teeb oma imesid seal, kus seda kõige vähem oodatakse. Dietrich Bonhoeffer
13. Esmaspäev Sa paned meie pahateod enese ette, meie salapatud oma palge valguse ette. Ps 90,8 Sest midagi ei ole peidetut, mis ei saaks avalikuks, ei ole ka midagi varjul, mis ei saaks teatavaks ega tuleks ilmsiks. Lk 8,17 Kus sa ka iial oled, sa seisad alati Jumala ees. Osvald Tärk Lk 19,1-10; Lk 9,46-50
14. Teisipäev Sina üksi oled Issand, sina oled teinud taeva, taevaste taevad ja kõik nende väe, maa ja kõik, mis selle peal on, mered ja kõik, mis neis on. Ne 9,6 Jah, temast ja tema läbi ja temasse on kõik. Temale olgu kirkus igavesti! Aamen. Rm 11,36 Kirik ei ole grupp inimesi, kes peab kinni aegunud arusaamadest ja vanadest kommetest. Kirikut kannab jõud, mis ei ole allutatav selle maailma vägevatele. Peep Audova 5Ms 7,6-12; Lk 9,51-56
15. Kolmapäev Hoi! Kõik janused, tulge vee juurde! Js 55,1 Jeesuse juures oli suur hulk tema jüngreid ja väga palju rahvast kogu Juudamaalt ja Jeruusalemmast ning Tüürose ja Siidoni rannikualalt. Nad kõik olid tulnud teda kuulama ja saama paranemist oma haigustest. Ja terveks said ka need, keda rüvedad vaimud piinasid. Lk 6,17-18 Kui südant piinab valu, siis heida põlvili ja Isa kätte elu sa usu täiesti! Kõik mured Tema ette siis kanna palveväes: nii iga valumõte sul kustub südames. KLPR 341:1. Aksel Kallas Rm 4,1-8; Lk 9,57-62
16. Neljapäev Sest ta teab, millist tegu me oleme; tal on meeles, et oleme põrm. Ps 103,14 Jeesus ütleb: "Mina elan ja ka teie peate elama." Jh 14,19 Võtku surm meid hauda matta, ei Sina põrmu hauda jäta, kes põrmust oled loonud meid. Sina annad uue elu ja kingid kadumatu ilu ning oma lapsed koju viid. Seal igavesti nad siis jäävad Sinuga. Halleluuja! Surm kohtuga ei kohuta, sest Eluvürst on meiega. KLPR 103:3. Gottfried Benedikt Funk 1Kr 3,(1-3)4-8; Lk 10,1-16
17. Reede Mispärast ütled sina, Jaakob, ja räägid sina, Iisrael: "Minu tee on varjul Issanda eest ja mu õigus läheb mööda mu Jumalast?" Js 40,27 Ärge siis heitke ära oma julgust, mis saab suure palga! Hb 10,35 Issand, ütle mu hingele, et miski ei sünni Sinu nõusolekuta ja miski, mille määrad Sina, pole lohutamatu. Birgitta Ml 3,13-18; Lk 10,17-20
18. Laupäev Ma olen olnud kättesaadav neile, kes mind ei ole nõudnud; ma olen olnud leitav neile, kes mind ei ole otsinud. Js 65,1 Jumal on teid kutsunud pimedusest oma imelisse valgusse - teid, kes te muiste polnud rahvas, nüüd aga olete Jumala rahvas, teie, kelle peale polnud halastatud, nüüd aga on. 1Pt 2,9-10 Me täname Sind südamest, Jumal, et Sa lubad meil Jeesuse ristis kokku puutuda selle väega, mis murrab meile tee surmast ellu, ahelatest vabadusse, rahutu aja sõudmisest Sinu rahusse. Harri Haamer 1Kr 1,26-31; Lk 10,21-24
2. PÜHAPÄEV ENNE PAASTUAEGA(SEXAGESIMAE) Täna, kui teie tema häält kuulete, ärge tehke oma südant kõvaks. Hb 3,15 Lk 8,4-8(9-15); Hb 4,12-13; Ps 18,21-51 Jutlus: Mk 4,26-29
19. Pühapäev Issand on siis jälle rõõmus sinu pärast, nõnda nagu ta oli rõõmus sinu vanemate pärast. 5Ms 30,9 Paulus kirjutab Timoteusele: Ma mäletan sinu siirast usku, mis enne elas sinu vanaemas Loises ja sinu emas Eunikes ja nüüd, nagu ma veendunud, elab ka sinus. 2Tm 1,5 Anda järgnevale põlvkonnale edasi õige ja päästev usk, see on vahest üks suurimaid väljakutseid tänapäeval. Vägisi tekib kiusatus kristlikust usutunnistusest midagi maha kaubelda, seda ajavaimule sobivamaks vormida. Ometi tuleb meil taltuda ja ulatada rahulikult edasi see, mille oleme ka ise kord vastu võtnud. Usk, mis päästis esimesi jüngreid, päästab meidki! Marcus Hermen
20. Esmaspäev Jumal ütleb: "Oma vikerkaare olen ma pilvedesse pannud ja see on lepingu tähiseks minu ja maa vahel." 1Ms 9,13 Jääge kindlaks ja rajatuks usule ja ärge laske end kõrvale viia evangeeliumis olevast lootusest, mida te olete kuulnud ja mida on kuulutatud kogu loodule taeva all. Kl 1,23 Isa viha vaikinud Poja ristisurma läbi; käsuneedus lõppenud, ära võetud meie häbi. Patt ja surm on võidetud, taeva värav avatud. KLPR 73:4. Johann Caspar Schade 5Ms 32,44-47; Lk 10,25-37
21. Teisipäev Tõstke oma silmad ja vaadake kõrgusse: kes on loonud need seal? Tema, kes nende väe viib välja täiearvuliselt. Js 40,26 Tema läbi on loodud kõik, mis on taevastes ja mis on maa peal, mis nähtav ja mis nähtamatu. Kl 1,16 Nii nagu loom ei või mõista inimvõimete piire, nii ei saa ka inimene otsustada Jumala eksistentsi ja võimaluste üle. Karl Ernst von Baer Hs 33,30-33; Lk 10,38-42
22. Kolmapäev Ma teen sellele rahvale veel imet - imelikul ja kummalisel viisil: tema tarkade tarkus kaob. Js 29,14 Ingel ütles Johannesest: "Tema pöörab palju Iisraeli lapsi Issanda, nende Jumala poole. Ja ta ise käib tema eel Eelija vaimus ning väes, et pöörata isade südant laste poole ja sõnakuulmatuid õigete meelsusse, et kujundada Issandale valmistatud rahvast." Lk 1,16-17 Armas Jeesus, ära lase meid kasvada ilmaski nii suureks ja targaks omast meelest, et me ei suuda usaldada oma Taevast Isa, vaid aita, et alati lapsemeelega usaldaksime Teda ja annaksime oma elu Tema kätte. Salme Klaos Lk 6,43-49; Lk 11,1-4
23. Neljapäev Loo mulle, Jumal, puhas süda, ja uuenda mu sees kindel vaim! Ps 51,12 Kadunud Poeg ütles: "Ma tõusen ja lähen oma isa juurde". Lk 15,18 Elu ja igaviku küsimuses oleme kõik individuaalselt vastutavad Jumala ees. Igaüks peab ise rahu tegema Jumalaga. Keegi ei saa seda teise eest teha. Sellepärast on igaühe elu tähtsamaks ülesandeks tema isiklik vahekord Jumalaga. Uno Plank 1Ts 1,2-10; Lk 11,5-13
24. Reede Jumal lunastas nad armastuse ja kaastunde pärast, tõstis nad üles ja kandis neid kõigil muistseil päevil. Js 63,9 Te olite "nagu eksijad lambad", aga nüüd te olete pöördunud oma hingede Karjase ja Hooldaja poole. 1Pt 2,25 Õnnistegija heaks ei saa sa õigupoolest midagi teha. Aga ometi, kui sa meelt parandad ja ennast päästa lased, siis rõõmustab see Teda ja taeva ingleid. Kui sa tunned oma Õnnistegijat, jää ikka Ta juurde ja tunnista rõõmsalt, mida Ta sulle on teinud. Albert Soosaar 2Tm 3,10-17; Lk 11,14-23
25. Laupäev Sinuga koos olles ei meelita mind miski maa peal. Ps 73,25 Kuigi te ei ole Jeesust Kristust näinud, te praegu teda nägemata ometi usute temasse. 1Pt 1,8 Jumala saladused ei ole ilmutatud inimestele selleks, et nad nende kallal juurdleksid, vaid et nad usuksid seda, mis Jumal nende õnnistuseks on valmistanud. Harri Haamer Mt 13,31-35; Lk 11,24-28
PÜHAPÄEV ENNE PAASTUAEGA (ESTOMIHI) Vaata, me läheme üles Jeruusalemma ja seal viiakse lõpule kõik see, mis prohvetid on kirjutanud Inimese Pojast. Lk 18,31 Mk 8,31-38; 1Kr 13,1-13; Ps 15 Jutlus: Lk 10,38-42
26. Pühapäev Issand, sina teed kõik elavaks ja taevavägi kummardab sind. Ne 9,6 Temas oli elu, ja elu oli inimeste valgus. Jh 1,4 Issand, Sind maha jätta tähendab surra. Sinu juurde tulla tähendab ellu ärgata, Sinusse jääda tähendab elada. Augustinus
27. Esmaspäev Issanda sõna on õige, kõik tema tööd on tehtud ustavuses. Ps 33,4 Jeesus ütleb: "Ärge arvake, et ma olen tulnud Seadust või Prohveteid tühistama. Ma ei ole tulnud neid tühistama, vaid täitma." Mt 5,17 Tõeline vabadus on see, kui me vabatahtlikult ja rõõmsa meelega, mõtlemata karistusele või tasule, teeme seda, mida käsib Seadus. Martin Luther Lk 13,31-35; Lk 11, 29-36
28. Teisipäev Sinu heldus, Issand, olgu meie peal, nõnda nagu me ootame sind! Ps 33,22 Jeesus ütleb: "Rõõmustage, et teie nimed on taevasse kirja pandud!" Lk 10,20 Nüüd armusüles mina olen! Ei sest´ mind keegi lahuta! Ei nõtrusest mul kahju tule, sest minu Jeesus minuga. Ja mida enam tunnen nõrkust, siis seda enam näitab Ta veel mulle armu, mis mind võrgust ja hädast jõuab tõmmata. KLPR 268:3. Johann Daniel Hense Lk 5,33-39; Lk 11,37-54

References: Ps 31
 Ps 34
 Ps 16
 Ps 14
 Ps 65
 Ps 18
 Ps 90
 Ps 103
 Ps 18
 Ps 51
 Ps 73
 Ps 15
 Ps 33
 Ps 33